van lodewiken bourgeis
Het sijn comen in rechte inde banck voe mere en scepen van loven lodewijc bourgoys
in deen side en arnt de nausinde en quten maes die ovmids vonisse dan scepen
brieven van loven beleidt sijn tot den goeden jacops wisselen in dander side daer de
voirs lodewijc bourgoys ene aensprake dede ten voirs arnde en quten waert
Seggende dat sij met huen beleyde hem ongebruyc daden aen een huys en hof
met sinen toebehoerten gelegen opde veemaertt te loven tusschen de goede arnts
van bossut en de hofstat katlinen daneels tontrechte alsoe hij meynde Ende
seyde dat henric van vunckenbosch wijlen sijn oudvader de voirs goede besat
als sijn erve en dat hij hadde twee wettyge kynde geheten jan en willem
van vynckenbosch en dat nae de doet des voirs henrix de voirs goede bleven
op de selve twee kynde Seyde voert de voirs lodewic dat hij wettich soen
was des voirs willems en dat de voirscr jan hadde van sinen wettighen wijve
een wettige dochter geheten katline swisselen die de helcht vanden voirs goeden
besat alse hue wettice erve en dat sij lang leefde dan liue vader en moeder
voirs en dat hij daer af de naeste levende es van wittigen bedde en vander
zijden daer de goede af comen sijn welke poente alle voirs de voirs lodewijc
boet te thoenen en metten mynsten daer hij inden rechte mede liden mochte
hoepte ende meynde soe wae hij de voirs poente getoenen conste dat hem
de voirs goede volghen souden op dwelke de voirs arnt de nauside
en quten maes hen antworden Seggende dat de voirs katline swisselen
de voirs goede besat alse hue erve en daer uut starf alse hue erve en dat
jacop de wissele voirs de neeste levende wae der voirs katlinen van wettigen
bedde dwelc sij boden te thoenen Seyden en hoepten soe wae si dat gethoene
consten dat hen de helcht vanden voirs goeden volghen soude en dander helcht
kynden sij den voirs lodewijcke bourgoys Alsoe dat de scepen van loven
gemaent wijsden voe een vonisse want beyde de ptijen hen thoenisse vmete
hadden dat sij dat begheerden taenhoen ende daen teynden recht Ten daege
van thoenisse thoende de voirs lodewijc bourgoys alle de poente voirs gelijc
hij hem vmeten hadde Ende de voirs arnt en quten thoenden dat de vors
jacop de wissele de naeste levende was vand voirs katlinen swisselen maer
sij en thoenden niet dat sij tvoirs goet besat alse hue erve en dat sij daer
It de voirs lod heeft geloeft de hofstat aen tvoirs huys gelege te betymen byne iii jaen
naest comen in ple consilio aug om ano xiiii xxxi